*Հայաստանի Հանրապետության*

*Տարածքային կառավարման և ենթակառուցվածքների նախարարություն*

*ՋՐԱՅԻՆ ԿՈՄԻՏԵ*

***ԾՐԱԳՐԱՅԻՆ ԱՌԱՋԱՐԿ***

**17 ջրամբարների կառուցումը**

|  |  |
| --- | --- |
|  | |
| *Նախաբան* | ՀՀ կառավարությանը ԵՄ աջակցության շրջանակներում «Վերականգնում, դիմակայունություն և բարեփոխում. Արևելյան գործընկերության առաջնահերթությունները 2020թ-ից հետո» նախաձեռնության «Լրացուցիչ «Բ» նախաձեռնության» շրջանակներում նախատեսվում է կառուցել 17 ջրամբարներ:  Ջրի առաջարկի և պահանջարկի գնահատման հիման վրա Հայաստանի Հանրապետության կառավարությունը նախատեսում է ջրամբարաշինության և գյուղատնտեսական նպատակով ներկայում և ապագայում օգտագործելի ջրի (ջրային պաշար) կառավարման հեռանկարային ծրագրի իրականացումը։ Հայաստանի Հանրապետության տարածքում ձևավորվող ջրային պաշարների առաջարկի հեռանկարը, որի հիմքում դրված են ջրամբարներում ջրային պաշարի կուտակման, մակերևութային հոսքերի կարգավորման և դրանց հետագա օգտագործման հնարավորությունները, հնարավոր կլինի միայն ջրամբարների կառուցմամբ, ջրի կուտակման հնարավորությունների ստեղծմամբ։ |
| *Ծրագրի իրականացման տևողությունը* | շուրջ 5 տարի |
| *Ծրագրի սկիզբ* | 2022թ. |
| *Ծրագրի ավարտ* | 2025-2026թթ. |
| *Ծրագրի իրագործման տարածք* | ՀՀ Շիրակի, Լոռու, Գեղարքունիքի, Կոտայքի, Արագածոտնի, Արմավիրի, Տավուշի, Արարատի, Վայոց ձորի և Սյունիք մարզեր: |
| *Ծրագրի ընդհանուր արժեքը* | Նախնական հաշվարկներով անհրաժեշտ գումարը կազմում է շուրջ 334.7 մլն եվրո |
| *Ծրագրի գործընկեր շահառու* | Հայաստանի Հանրապետության կառավարությունը ջրային պաշարների պահպանման և կառավարման, ջրի անաչառ բաշխման և օգտագործման, ինչպես նաև միջազգային ջրային հարցերի համար հիմնական պատասխանատուն է։ Ջրամբարաշինական աշխատանքների գործողությունների պլանավորումն ու իրականացումը պետք է համակցվի հարակից բնագավառների հետ։ |
| *Ծրագրի նպատակը* | Հայաստանի Հանրապետությունում մակերևութային հոսքի կարգավորման, ջրի արդյունավետ կառավարման և օգտագործելի ջրային պաշարի ավելացման նպատակով անհրաժեշտ է իրականացնել լայնածավալ ջրամբարաշինական աշխատանքներ։  Նախատեսված ջրամբարների շինարարության իրականացման դեպքում գործնականում ոռոգման համակարգերը հիմնականում կտեղափոխվեն ինքնահոսի` ինչը կնպաստի գյուղատնտեսական մթերքների ինքնարժեքի նվազեցմանը: |
| *Ծրագրի կապը ՀՀ կառավարության քաղաքականության և միջազգային ու ազգային ռազմավարական փաստաթղթերի հետ* | Միջոցառման իրականացման հիմք է հանդիսանում ՀՀ ազգային ժողովի 2021 թվականի «Հայաստանի Հանրապետության կառավարության ծրագրին հավանություն տալու մասին» որոշմամբ հավանության արժանացած ՀՀ կառավարության 2021 թվականի օգոստոսի 18-ի N 1363-Ա որոշման 3.3 «Ջրային տնտեսություն» բաժինը և «ՀՀ ջրի ազգային ծրագրի մասին» ՀՀ օրենքի 29-րդ հոդվածը, որով սահմանված է ջրային ռեսուրսների մատչելիության ապահովման ուղղությունները: |
| **Նկարագրություն** | |
| *Օրենսդրական դաշտը* | Ջրամբարաշինության ոլորտը կարգավորվում է ՀՀ ջրային օրենսգրքով, <<Հայաստանի Հանրապետության ջրի ազգային ծրագրի մասին>> ՀՀ օրենքով, <<Հայաստանի Հանրապետության ջրի ազգային քաղաքականության հիմնադրույթների մասին>> ՀՀ օրենքով, <<Սևանա լճի մասին>> ՀՀ օրենքով, <<Սևանա լճի էկոհամակարգի վերականգնման, պահպանման, վերարտադրման և օգտագործման միջոցառումների տարեկան և համալիր ծրագրերը հաստատելու մասին>> ՀՀ օրենքով և այլ իրավական ակտերով, տեխնիկական փաստաթղթերով։ |
| *Առկա իրավիճակը* | Որոշ գնահատականներով, կլիմայական փոփոխությունների հետևանքով ջրային պաշարների սպասվող նվազումը, ինչպես նաև ոռոգման ջրի պահանջարկի նմանօրինակ աճի տեմպերը, կանխատեսվում է, որ մեր հանրապետությունում կզգացվի ջրային պաշարների պակաս։ Այս պարագայում առանց նոր ջրամբարների կառուցման հնարավոր չի լինի լուծել հանրապետության ոռոգման ոլորտի խնդիրները, այդ թվում` Սևանա լճի մակարդակի աճի ապահովումը։  Հայաստանի Հանրապետությունում 1990-ական թվականներից հետո, շահագործման և պահպանման գումարների խիստ անբավարարության պայմաններում, ջրամբարների անվտանգ շահագործումն ապահովող կառուցվածքների տեխնիկական վիճակը վատթարացել է, ինչն ի վերջո կարող է առաջ բերել վթարներ և պատվարների փլուզումներ։  Մի շարք ջրամբարներում իրականացվել են հակաֆիլտրացիոն միջոցառումներ, որոնց չիրականացնելու դեպքում կտուժեր պատվարի կայունությունը։ Որոշակի աշխատանքներ են տարվել գործող ջրամբարների շահագործման արդյունավետության բարձրացման ուղղությամբ։  Ներկայումս շահագործվող ջրամբարների թվում կան այնպիսիք, որոնց համար իրականացնելով հակաֆիլտրացիոն միջոցառումներ ջրամբարի թասում և հիդրոտեխնիկական կառուցվածքներում հնարավոր է զգալի մեծացնել դրանց շահագործման արդյունավետությունը։  Նման պայմաններում ջրամբարաշինական աշխատանքների հրատապությունը վերաբերում է ոչ միայն նոր ոռոգելի հողատարածքների ավելացմանը, ենթակառուցվածների զարգացմանը, այլ խնդիրը կայանում է նրանում, որ գործող ջրամբարները հնարավոր չէ շահագործել ամբողջ հզորությամբ։  Հանրապետությունում ջրամբարաշինության ընթացքը ապահովելու համար անհրաժեշտ է` նոր տեխնիկատնտեսական հիմնավորումներ տալ նախկինում նախագծված ջրամբարներին, արդիականացնել կիսավարտ ջրամբարների նախագծանախահաշվային փաստաթղթերը։ |
| ***Ծրագրի իրագործման արդյունքը/նպատակը*** | Ջրամբարաշինության ծրագրերի իրականացումը կնպաստի ինքնահոս եղանակով մատակարարվող ջրի կշռի՝ ջրի մասնաբաժնի մեծացմանը։  Ջրային պաշարների կառավարման և ջրամբարաշինության զարգացմանն ուղղված միջոցառումներն ու դրանց ապահովման մեխանիզմների ներդրմամբ հնարավոր կլինի ապահովել․   1. գյուղատնտեսական նպատակով ջրերի նկատմամբ առաջարկը և պահանջարկը. 2. ջրային պաշարների ջրառաջարկի հնարավոր դեֆիցիտի պայմաններում հանրապետության ջրի պահանջարկը, ինչպես նաև հեռանկարային խնդիրների լուծումը 3. ջրերի (վարարային հոսքերի) կառավարումը, ջրերի վնասակար ներգործությունների կանխարգելումը. 4. ջրային պաշարների օգտագործման արդյունավետության բարձրացումը. 5. ջրային պաշարների օգտագործման ռազմավարության հստակեցումը՝ ելնելով Հայաստանի Հանրապետության աշխարհագրական դիրքից. 6. առկա ջրամբարների հիդրոտեխ­նիկական կառուցվածքների պատշաճ շահագործման և պահպանման աշխատանքների իրականացումը, 7. նոր ջրամբարների կառուցմամբ ջրային պաշարների կուտակման և ամբարման նախադրյալների ստեղծումը, գոյություն ունեցող ջրամբարների տեխնիկական վիճակի բարելավումը, 8. ջրային պաշարի, ռազմավարական ջրային պաշարի, օգտագործելի ջրային պաշարների ավելացումը և պահպանումը։ |
| ***Ծրագրի նկարագրությունը*** | Ջրային պաշարների և ոռոգման համակարգերի կառավարման համար անհրաժեշտ է.   1. ջրային պաշարների օգտագործումը` Հայաստանի Հանրապետության օրենսդրության և միջազգային պայմանագրերի համաձայն, 2. Սևանա լճի էկոհամակարգերի վերականգնումն ու պահպանումը, լճի մակարդակի աստիճանական բարձրացման ապահովումը, 3. ոռոգման, գյուղատնտեսական՝ արոտավայրերի ջրարբիացման, անասնապահության և այլ ոչ արդյունաբերական ջրապահանջի կարիքների բավարարումը, 4. էներգետիկ` էներգիայի արտադրության ջրապահանջի կարիքների բավարարումը, 5. արդյունաբերական՝ արտադրական գործընթացներում ջրի պահանջի ապահովումը. 6. ռեկրեացիոն օգտագործման նպատակով մարզական, սիրողական ձկնորսության, լողի, նավարկության և գեղագիտական վայելքի համար ջրի պահանջի ապահովումը, 7. հակաերաշտային միջոցառումներ՝ երաշտներից վնասները նվազագույնի հասցնելու համար։ |
| ***Ծրագրի իրականացման համար անհրաժեշտ գործողությունները*** | Ջրամբարաշինության համար կարևոր միջոցառումներն են.   1. ջրամբարի շինարարությունից հետո հողի ջրածածկի զբաղվածության և հողի օտարման հետ կապված միջոցառումների գնահատումը, 2. ջրամբարի թասի երկրաբանական տեսանկյունից` պիտանելիության գնահատականը, ջրամբարում կարգավորված ջրային պաշարները տեղում օգտագործելու և այլ ջրավազաններ տեղափոխելու հնարավորությունների ուսումնասիրությունը, 3. տարածաշրջանում բնապահպանական ուսումնասիրումը, 4. սոցիալական ուղղվածության գնահատումը, որը պայմանավորված է այս կամ այն տարածաշրջանի բնակավայրերում ապրող մարդկանց գյուղատնտեսության ոլորտում զբաղվածությամբ, 5. ջրամբարի շինարարության նպատակով 1 մ3 ջուր կուտակելու համար միավորի արժեքի գնահատումը, 6. ոռոգման ջրի օգտագործումից տարածաշրջանի գյուղատնտեսական մթերքների արտադրության արդյունքում ստացված տնտեսական համախառն արդյունքի գնահատումը, 7. ջրամբարի անվտանգության չափանիշների գնահատումը, 8. շրջակա միջավայրի վրա ջրամբարի ազդեցության գնահատումը:   Այս առումով դեռևս 2008 թվականին ՀՄՀ-Հայաստան ծրագրով իրականացվել են ջրամբարների կառուցման տեխնիկա-տնտեսական ուսումնասիրություններ և նախնական նախագծեր: որոշների մասով իրականացվել է էսքիզային, մանրամասն նախագծանախահաշվային փաստաթղթերի կազմում։ Ներկայումս մեկնարկել է ՀՀ պետական բյուջեի միջոցների հաշվին ջրամբարների մանրամասն նախագծանախահաշվային փաստաթղթերի կազմման աշխատանքները։ Ջրամբարաշինության ծրագրի իրականացման համար անհրաժեշտ է․   1. արդիականացնել կիսավարտ ջրամբարների նախագծանախահաշվային փաստաթղթերը, 2. նոր տեխնիկատնտեսական հիմնավորումներ տալ արդեն իսկ տեխնիկատնտեսական ուսումնասիրություն իրականացրած ջրամբարներին, 3. վերը նշված գործողությունների ընթացքից հետո նախատեսվում է շինարարական աշխատանքների իրականացում, որը ենթադրում է <<Ֆիդիկ դեղին գրքի>> ընթացակարգով գնումների գործընթացի կազմակերպում։   <<Դեղին գրքի>> ընթացակարգով գնումների ընթացակարգը ջրամբարաշինական աշխատանքների տեսանկյունից նպատակահարմար է, քանի որ շինարարության ընթացքում առաջանում եմ մի շարք արգելքներ, խոչընոտներ, որոնք նախագծանախահաշվային փաստաթղթերից ենթադրում է հնարավոր շեղումներ։   1. Գործընթացը սահուն կազմակերպելու նպատակով անհրաժեշտ է ինստիտուցոնալ կարողությունների բարձրացմանն ուղղված տեխնիկական աջակցության ծրագրեր, խորհրդատվությունների մատուցում։ |

**17 ջրամբարների կառուցման համար անհրաժեշտ գործողությունների, դրանց ժամկետների ու ֆինանսական միջոցների խոշորացված հաշվարկը բերվում է ստորև.**

մլն եվրո

|  |  |  |  |  |  |  |  |
| --- | --- | --- | --- | --- | --- | --- | --- |
| N | Անվանումը | Ջրամբարի ծավալը, մլն մ3 | 2022թ. | 2023թ. | 2024թ. | 2025թ. | 2026թ. |
| **ԸՆԴԱՄԵՆԸ** | |  | **25.07** | **78.09** | **119.85** | **111.71** |
| Նախագծանխահաշվային փաստաթղթեր և փորձաքննություններ /ՀՀ պետական բյուջե/ | | 3.5 |  |  |  |  |
| 1 | Եղվարդի ջրամբար | 90 |  | 16.6 | 33.2 | 69.8 | 62.4 |
| 2 | Քասախի ջրամբար | 11.5 |  | 0.7 | 1.25 | 6.64 | 6.71 |
| 3 | Խաչիկի ջրամբար | 0.55 |  | 0.2 | 1 | 1 | 0.2 |
| 4 | Արգիճիի ջրամբար | 6.5 |  | 1.6 | 0.7 | 0.8 | 0.9 |
| 5 | Աստղաձորի ջրամբար | 1.25 |  | 0.7 | 1 | 0.3 |  |
| 6 | Ելփինի ջրամբար | 0.8 |  | 0.2 | 1.51 | 1.25 | 1 |
| 7 | Խնձորուտի ջրամբար | 9 |  | 0.2 | 2 | 2 | 2 |
| 8 | Վերնաշենի ջրամբար | 3.5 |  | 0.8 | 0.7 | 0.6 | 0.6 |
| 9 | Արթիկի ջրամբար | 1.69 |  | 0.27 | 1.1 | 1.1 | 1.13 |
| 10 | Վարդենիկի ջրամբար | 3 |  | 0,2 | 0,5 | 0,5 |  |
| 11 | Կողբի ջրամբար | 2 |  | 0.9 | 0.63 | 0.63 | 0.7 |
| 12 | Հախում-2 ջրամբար | 2.1 |  | 0.1 | 0.8 | 0.8 | 0.8 |
| 13 | Գետիկ վանքի ջրամբար | 35 |  | 0.2 | 14.5 | 14.5 | 14.4 |
| 14 | Զիրակի ջրամբար | 25 |  | 0.1 | 10.4 | 10.4 | 10.3 |
| 15 | Խնձորեսկի ջրամբար | 5.2 |  | 0.5 | 3.5 | 3.5 | 3.3 |
| 16 | Լիճքի (Մեղրի) ջրամբար | 1.17 |  | 0.3 | 1 | 1.73 | 2.47 |
| 17 | Սելավ-Մաստարայի-1 ջրամբար | 8.2 |  | 0.5 | 4.8 | 4.8 | 4.8 |

**հաշվարկված է 1 եվրո-578.71 դրամ փոխարժեքով**

|  |  |
| --- | --- |
| ***Ծրագիր մշակող և իրականացման համակարգող*** | ՀՀ տարածքային կառավարման և ենթակառուցվածքների նախարարության ջրային կոմիտե |
| ***Պատասխանատու պաշտոնատար անձ*** | Ջրային կոմիտեի նախագահի պարտականությունները կատարող՝ **Կարեն Դաղբաշյան** |
| ***Կոնտակտային պաշտոնատար անձ*** | Ջրային կոմիտեի գլխավոր քարտուղարի պաշտոնակատար՝ **Աննա Մարգարյան** |
| ***Ծրագրային առաջարկի մշակման ամսաթիվ*** | 15.10.2021թ. |